b'\n_START_ARTICLE_\n\xc4\x8cIPke\n_START_PARAGRAPH_\n\xc4\x8cIPke ali Iniciativa za \xc5\xbeenske s \xc4\x8dutom za tehnologijo, znanost in umetnost je iniciativa, ki raziskuje situacijo \xc5\xbeensk v znanstveno tehni\xc4\x8dnem kontekstu in intermedijski umetnosti._NEWLINE_Za skupnost \xc4\x8cIPke skrbita Sa\xc5\xa1a Spa\xc4\x8dal in Ida Hir\xc5\xa1enfelder. \xc4\x8cIPke delujejo v Rampa laboratoriju v Ljubljani, s podporo Mestne ob\xc4\x8dine Ljubljana in Ministrstva za kulturo Republike Slovenije._NEWLINE_Iniciativa \xc4\x8cIPke odpira prostor komuniciranja o pogojih delovanja \xc5\xbeensk na tem podro\xc4\x8dju. Hkrati organizira prakti\xc4\x8dno-izobra\xc5\xbeevalni program, ki vklju\xc4\x8duje razli\xc4\x8dne delavnice na temo odprtokodnih programov, programiranja, grafi\xc4\x8dnega oblikovanja, video monta\xc5\xbee, elektronike in robotike. Iniciativa organizira tudi vsakoletno razstavo \xc5\xa0trene z vsebinsko odprtim konceptom del, ki jih definira zgolj jasnost konteksta umetni\xc5\xa1kega dela in nepotro\xc5\xa1ni\xc5\xa1ka logika uporabe tehnologije._NEWLINE_V okviru iniciative \xc4\x8cIPke je bil posnet tudi raziskovalni dokumentarni film Tok (flow) avtoric Ane \xc4\x8cigon, Sa\xc5\xa1e Spa\xc4\x8dal in Ide Hir\xc5\xa1enfelder, ki govori o situaciji \xc5\xbeensk, ki delujejo v znanstveno tehni\xc4\x8dnem kontekstu in intermedijski umetnosti. FIlm je bil premierno uprizorjen oktobra 2016 v okviru festivala Mesto \xc5\xbeensk.'